Andres Pärl

Andres Pärl (10. november 1903 Kabala vald, Viljandimaa – 8. juuni 1991 Tartu) oli eesti loogik ja psühholoog.Eesti teaduse biograafiline leksikon, 3. köide

Andres Pärl oli põllutöölise poeg. Ta lõpetas 1924. aastal Põltsamaa ÜhisgümnaasiumiPõltsamaa Ühisgümnaasiumi 4. lennu (1924. aasta ) vilistlased, 1929 Tartu Ülikooli filosoofiateaduskonna, kaitses 1933 väitekirja "Meie koolinoorsoo psüühiline laad tema õpilas-ajakirjandusliku loomingu järele" ja sai mag. phil. kraadi (1946 vormistati ta ümber pedagoogikakandidaadiks). 

Ta oli 1930–1936 juhutöödel, 1936–1940 haridusministeeriumis sekretär, 1940–1941 hariduse rahvakomissariaadi referent, 1941–1943 Punaarmees, 1943–1944 Eesti NSV Rahvakomissaride Nõukogu käsutuses, 1944–1945 Moskva Ülikooli stipendiaat, 1945–1947 TRÜ pedagoogika kateedri assistent, 1947–1948 loogika ja psühholoogia kateedri vanemõpetaja, aastast 1949 dotsent, 1952–1972 kateedri juhataja, 1972–1978 dotsent, ühtlasi 1948–1950 kaugõppeteaduskonna dekaan ja 1955–1962 ajaloo-keeleteaduskonna dekaan. Ta on õpetanud psühholoogia üldkursust, loogika üld- ja erikursust ning koostanud aastakümneid kasutatud ja mitmes kordustrükis ilmunud loogika õppevahendeid.

Andres Pärl oli 1932–1935 "Pedagoogilise aastaraamatu" toimetajaid ja 1970 "Psühholoogia lugemiku" (Tartu) toimetajaid. Ta avaldas töid peamiselt loogika vallast. Tal oli umbes 30 teaduspublikatsiooni.

Tema vend August Pärl oli Eesti NSV teeneline kultuuritegelane.Heiki Raudla. Pilistvere kihelkond – Eestimaa Taani. Viljandi muuseum 2012.

Teoseid
 Esteetika. Sissejuhatus kunstiküsimustesse. Tartu, 1935
 Jüri Vilms, Eesti iseseisvuse märter. // Rahvuslikud suurmehed I. Tallinn, 1935, 2. trükk 1990
 Kutseharidus Eestis (kaasautor). Tallinn, 1938
 Loogikakursuse põhiküsimuste omandamisest. Tartu, 1961, 6. tr 1968
 Mõisteõpetuse põhiküsimusi. Tartu, 1963, 4. tr. 1969
 Otsustusõpetus ühes sissejuhatusega väiteloogikasse ja formaalloogilised mõtlemisseadused. Tartu, 1968, 2. trükk 1970
 Lektori esinemise loogilistest alustest. Tartu, 1973.

Viited

Kirjandus
 Album Academicum Universitatis Tartuensis 1918–1944. I–III. Trt, 1994, II, 326
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 44
 Tartu ülikooli ajalugu: kolmes köites. Tallinn, 1982, III, 182, 248, 251.


Kategooria:Eesti psühholoogid
Kategooria:Tartu Ülikooli ajaloo-keeleteaduskonna dekaanid
Kategooria:Tartu Ülikooli filosoofiateaduskonna vilistlased
Kategooria:Põltsamaa Ühisgümnaasiumi vilistlased
Kategooria:Vana-Peetri kalmistule maetud
Kategooria:Sündinud 1903
Kategooria:Surnud 1991